USS Minneapolis (C-13)

USS Minneapolis (runkonumerot C-13 ja CA-17) oli Yhdysvaltain laivaston vuonna 1893 vesille laskettu Columbia-luokan panssarikansiristeilijä.

 Valmistus 

Alus tilattiin 2. maaliskuuta 1891 William Cramp and Sonsilta Philadelphiasta Pennsylvaniasta, missä köli laskettiin 16. joulukuuta 1891Gardiner, Robert s. 153. Alus laskettiin vesille 12. joulukuuta 1893 kumminaan Minnesotan senaattorin William D. Washburnin tytär neiti Elizabeth Washburn ja otettiin palvelukseen 13. joulukuuta 1894 päällikkönään George H. Wadleigh.history.navy.mil

 Palvelus 
Palvelukseenotettaessa alus liitettiin Pohjois-Atlantin laivueeseen, jonka mukana se osallistui harjoituksiin ja risteilyihin läntisellä Atlantilla ja Länsi-Intian saaristossa. Alus liitettiin Euroopan laivueeseen 27. marraskuuta 1895 ja se saapui 13. joulukuuta Gibraltarille. Välimeren purjehduksen jälkeen alus vieraili 13. toukokuuta - 19. kesäkuuta Kronstadtissa Venäjällä kontra-amiraali T. O. Selfridgen lippulaivana edustaen Yhdysvaltoja tsaari Nikolai II:n kruunajaisissa. Venäjältä lähdettyään alus vieraili tärkeimmissä Pohjois-Euroopan satamissa ennen paluutaan Turkkiin ja Kreikkaan. Alus lähti 21. kesäkuuta 1897 Gibraltarilta ja se saapui 6. heinäkuuta Philadelphiaan. Seuraavana päivänä alus siirrettiin reserviin League Islandin laivastontelakalla Philadelphiassa.

Yhdysvaltain ja Espanjan välisen sodan alettua alus liitettiin pohjoiseen partiolaivueeseen, jossa se valvoi itärannikon pohjoisosaa. Huhtikuussa 1898 alus lähetettiin valvomaan Länsi-Intian aluetta aina Venezuelan rannikolle, missä sen tehtävänä oli löytää amiraali Cerveran johtama Espanjan laivasto. Alus kävi 19. toukokuuta 1898 Santiago de Cubassa ennen paluutaan Key Westiin.

Alus poistettiin palveluksesta 18. elokuuta 1898 Philadelphiassa ja sijoitettiin League Islandille reserviin, kunnes se palautettiin palvelukseen 23. huhtikuuta 1902 vastaanottoaluksena. Alus poistettiin palveluksesta 2. kesäkuuta 1903 League Islandilla ja palautettiin palvelukseen 5. lokakuuta 1903. Alus osallistui 16.-28. joulukuuta New Orleansissa Louisianan hankinnan juhlallisuuksiin. Pääosan seuraavasta vuodesta se partioi Länsi-Intian alueella.

Alus saapui 2. toukokuuta 1905 New Londoniin osallistuakseen John Winthropin patsaan julkistukseen, minkä jälkeen se liitettiin USS Ceasarin ja USS Dixien kanssa kontra-amiraali C. Al. Colbyn johtamaan erityistehtävälaivueeseen. Laivueen tehtävänä olivat erilaiset tähtitieteelliset ja muut tieteelliset tehtävät Espanjan ja Afrikan rannikoilla. Alus kuljetti 3. heinäkuuta 1905 New Yorkista tiedemiehiä havainnoimaan 30. elokuuta tapahtuvaa auringonpimennystä Gibraltarille, jonne se saapui 17. heinäkuuta. Alus lähti 10. marraskuuta Välimereltä Ranskan ja Englannin kautta Yhdysvaltoihin Hampton Roadsiin, jonne se saapui 23. joulukuuta.

Alus oli 20. huhtikuuta - 5. toukokuuta 1906 Annapolisissa John Paul Jonesin ruumiin saapumisen muistotilaisuudessa, minkä jälkeen se vastaanotti upseerioppilaita koulutuspurjehdukselle. Alus oli New Yorkin ja Connecticutin vapaaehtoisten merisotilaiden koululaivana. Se poistettiin palveluksesta 17. marraskuuta 1906 Philadelphiassa ja sijoitettiin reserviin, kunnes Yhdysvallat liittyi ensimmäiseen maailmansotaan.

Alus palautettiin palvelukseen 2. heinäkuuta 1917. Alus siirrettiin 15. syyskuuta Hampton Roadsiin. Alus lähti 26. lokakuuta Hampton Roadsista Kanaalialueelle Coloniin, missä se kohtasi Kuninkaallisen laivaston kuljetusalukset Arawan ja Corinthian. Saattue lähti 6. marraskuuta Colonista Hampton Roadsin kautta Halifaxiin. Risteilijä oli Yhdysvaltain itärannikolla, kunnes se liitettiin 24. helmikuuta 1918 Atlantin saattueiden suojaksi. Seuraavien kahdeksan kuukauden aikana alus teki neljä matkaa yli Atlantin New Yorkista, kunnes aloitti paluumatkan kohdattuaan Kuninkaallisen laivaston vastaanottajat. Alus lähti 9. lokakuuta viimeiselle matkalleen New Yorkista suojaten saattueen Nova Scotian Sydneyyn, mistä se palasi 19. lokakuuta New Yorkiin.

Alus liitettiin Tyynenmeren laivastoaseman lippulaivaksi, joten se saapui 7. helmikuuta 1919 San Diegoon. Alus poistettiin palveluksesta 15. maaliskuuta 1921 Mare Islandin laivastontelakalla ja myytiin 5. elokuuta 1921.

 Lähteet 

 Viitteet 

Luokka:Columbia-luokan risteilijät
Luokka:Yhdysvaltalaiset Espanjan–Yhdysvaltain sodan risteilijät